Poskantoor-staking: Hierdie sentrums is nie in werking nie | Maroela Media
Die Poskantoor het Donderdag gesê 'n staking deur tydelike werkers het steeds 'n nadelige effek op posaflewering.
Die Witspos-, Germiston- en internasionale possentrums is in werking, maar nie teen volle kapasiteit nie, het die Poskantoor Donderdag in 'n verklaring gesê. Die possentrums by Tshwane en Krugersdorp is egter nie op die oomblik in werking nie.
CapeMall, die sorteringsentrum in Kaapstad is operasioneel, maar nie teen volle kapasiteit nie.
Die possentrum in Bloemfontein is ook nie op die oomblik in werking nie.
"Die bestuur van die Poskantoor is steeds in gesprek met stakende werkers om die probleem op te los," lui die verklaring. "Die Suid-Afrikaanse Polisie en ander sekuriteitsdienste is ontbied om enige moontlike geweld af te weer." Volgens die verklaring sal die Poskantoor klagtes aanhangig maak by die polisie indien daar enige gewelddadige optrede is.
Die staking hou verband met tydelike werkers wat eis dat hulle in permanente poste aangestel moet word.
Die volgende poskantore is ook gesluit uit vrees vir werkers en klante se veiligheid:
Poskantoorstaking. Ek dink dit is belaglik. Van Februarie maand dink ek was daar 2 maande ononderbroke diens deur die poskantoor. Ek voel die regering moet iets daaraan doen maar soos oor talle ander sake sleep hulle net hulle voete hieroor ook
Ek verstaan dalk net nie hoe dinge werk nie. Hoe is sulke dinge moontlik in n land wat so 'n hoe werkloosheid syfer het? As jy nie wil werk nie, word jy vervang en verkaf die werk aan die gene wat wel wil werk.
Meer as 'n maand laas pos by ons afgelewer noord van Pretoria. Nee, ek lieg bietjie. Wel twee dae gelede een brief in die posbus gekry – gedateer 10 Augustus! Geen telefoon of water- en ligte rekenings, geen bankstate, nie eens gemorspos nie!
Ek het op 27 Aug 2014 vorms aan die pensioenfonds in Pretoria gepos om my man wat 2 maande gelede oorlede is se pensioen te kan ontvang. Hulle het nie die koevert met al die vorms ontvang nie. Ek het hulle op 25 September geskakel en is meegedeel dat hulle niks ontvang het nie. Dit beteken ek sal moet wag vir diegeld en dit neem sowat 60 dae vandat hulle die vorms ontvang. Waarvan gaan ek leef? Dit is wat die poskantoorstaking aan my gedoen het. Dalk ontvang ek eers die geld in 2015 of dalk word die geregistreerde koevert… Lees meer »